Diari Oficial de la Generalitat Valenciana


Sumari del DOGV 6074, del 07-08-2009 (2009/8921)

RESOLUCIÓ de 23 de juliol de 2009, de la Direcció General d'Ordenació i Centres Docents, de la convocatòria d'ajudes econòmiques per a subvencionar els servicis complementaris de transport i menjador de l'alumnat dels centres específics d'Educació Especial de titularitat privada concertats i de titularitat de corporacions locals per a l'exercici econòmic 2009.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6074

Data del DOGV
:   07-08-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/8921


Data del document
:   23-07-2009

Organisme emissor
:   Conselleria d'Educació

Tipus de document
:   Resolució

Anàlisi jurídica

 Descriptors 

:   * administració local
    * ajuda pública
    * ensenyament privat
    * centre d'ensenyament
    * educació especial
    * suport econòmic
    * menjador escolar

RESOLUCIÓ de 23 de juliol de 2009, de la Direcció General d'Ordenació i Centres Docents, de la convocatòria d'ajudes econòmiques per a subvencionar els servicis complementaris de transport i menjador de l'alumnat dels centres específics d'Educació Especial de titularitat privada concertats i de titularitat de corporacions locals per a l'exercici econòmic 2009. [2009/8921]  
Amb data 23 d'abril de 2009 es va publicar en el DOCV l'orde de la Conselleria d'Educació, de 30 de març de 2009, per la que es convoquen ajudes econòmiques per a subvencionar els servicis complementaris de transport i menjador de l'alumnat dels centres específics d'Educació Especial de titularitat privada concertats i de titularitat de corporacions locals per a l'exercici econòmic 2009.  
Una vegada finalitzat el termini de presentació de les sol·licituds, la Comissió Avaluadora prevista en la base sèptima de la dita orde es va reunir amb data 27 de maig de 2009, qui, una vegada revisats els expedients de sol·licitud presentats i d'acord amb els criteris de valoració exposats en la base octava, proposa la distribució de l'import de la línia pressupostària T1572.000, entre els centres participants per a atendre els servicis complementaris de transport i menjador de l'alumnat usuari dels dits centres.  
Així mateix, d'acord amb la base desena, el Servici de Títols, Beques i Ajudes a l'Estudi, com a òrgan instructor del procediment, eleva informe-proposta de resolució en els termes acordats per l'esmentada Comissió Avaluadora.  
Vist l'esmentat informe-proposta de resolució i fent ús de les atribucions que m'atorga la disposició final primera de l'esmentada Orde de 30 de març de 2009 de la Conselleria d'Educació (DOCV de 23 d'abril de 2009), per a concedir o denegar estes ajudes, així com per a dictar una resolució de desistiment, si és el cas, per delegació del conseller d'Educació resolc,  
Primer  
Concedir les ajudes per a atendre els gastos dels servicis complementaris de transport i menjador de l'alumnat dels centres específics d'Educació Especial de titularitat privada concertats i de titularitat de corporacions locals per a l'exercici econòmic 2009, segons el nombre d'alumnes i quanties que es detallen en l'annex I d'esta resolució, i per un import total d'1.970.990 €.  
Segon  
Els esmentats imports s'abonaran a càrrec de la línia de subvenció T1572.000, capítol IV, de la secció, servici, centre gestor i programa 23.16.60.134.07 d'Ensenyança Primària, prevista en la Llei 17/2008, de 29 de desembre, de la Generalitat de Pressupostos per a l'exercici 2009, una vegada haja sigut presentada la documentació justificativa del gasto realitzat.  
Tercer  
Ampliar el termini de presentació de la documentació justificativa previst en la base dotzena de l'Orde de convocatòria fins al 15 de setembre de 2009, inclusivament.  
Quart  
Ordenar la publicació en el Diari Oficial de la Comunitat Valenciana de la present resolució, així com en la següent pàgina web de la Conselleria d'Educació:  
http://www.edu.gva.es/ocd/areacd/val/subvenciones.htm (valencià)  
http://www.edu.gva.es/ocd/areacd/es/subvenciones.htm (castellà)  
De conformitat amb els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa   
  
  
  
  
Administrativa, contra la present Resolució, que posa fi a la via administrativa, es podrà interposar potestativament recurs de reposició o bé plantejar directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del conseller d'Educació en el termini d'un mes a comptar de l'endemà de la seua publicació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua publicació o a partir de l'endemà en el que es notifique la resolució expressa del recurs de reposició o que este haja d'entendre's presumptament desestimat.  
València, 23 de juliol de 2009.- El director general d'Ordenació i Centres Docents: Francisco Baila Herrera.